Diari Oficial de la Generalitat Valenciana


Sumari del DOGV 9960, del 18-10-2024 (2024/10855)

RESOLUCIÓ de 10 d’octubre de 2024, per la qual es proveïxen, pel sistema de lliure designació, les vacants anunciades per la convocatòria número 130/2024, de 10 de setembre de 2024.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9960

Data del DOGV
:   18-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/10462

CVE
:   MGSO-F-1020-31514

Data del document
:   10-10-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Vista la Resolució de data de 10 de setembre de 2024, de la Direcció General de Funció Pública, per la qual es convoca la provisió, pel sistema de lliure designació, de dos llocs de treball vacants de naturalesa funcionarial en l'Agència Valenciana de Protecció del Territori, convocatòria número 130/2024.

Vistos els informes preceptius i vinculants, de data 30 de setembre de 2024, emesos per la Direcció General de Funció Pública, sobre el compliment dels requisits de participació de les persones interessades, per a la provisió corresponent a esta convocatòria 130/2024, pel procediment de lliure designació, de dos llocs de treball.

Tenint en compte les sol·licituds de participació presentades dins del termini conferit en la convocatòria, i d'elles les admeses i excloses per la Direcció General de Funció Pública.

Respecte al lloc núm. 37580, secretària general, analitzat l'historial professional de competències i capacitats aportats pels candidats admesos, s'ha considerat que l'aspirant Teresa Arenas Valero resulta idònia per a l'adjudicació del lloc número 37976 amb caràcter definitiu, en atenció als seus extensos coneixements i experiència en la tramitació i gestió en matèria de contractació pública, en el desenrotllament de funcions de programació, direcció i supervisió dels servicis sota la seua dependència, en la gestió del personal assignat, així com per les funcions realitzades com a lletrada de la generalitat, tenint en compte a més la seua experiència en direcció d'equips de treball; així com per la seua formació, experiència, implicació i professionalitat en l'exercici de les seues funcions.

Respecte al lloc núm. 37565, cap del Servici de Personal, Gestió Econòmica i Pressupostària i Recaptació, analitzat l'historial professional de competències i capacitats aportat per l'única candidata admesa, s'ha considerat que l'aspirant María Amparo Pardo Martínez resulta idònia per a l'adjudicació del lloc número 37366 amb caràcter definitiu, en atenció als seus extensos coneixements i experiència en matèria de gestió econòmica i pressupostària, tant en l'àmbit públic com en el privat; tenint en compte a més la seua experiència en direcció d'equips de treball; així com per la seua formació, experiència, implicació i professionalitat en l'exercici de les seues funcions.

Vist que la present resolució ha sigut fiscalitzada de conformitat, i en virtut del que es disposa en la base quarta de la resolució de la convocatòria esmentada, així com en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del Decret  81/2024, de 12 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat,

RESOLC

*Primer*

Nomenar Teresa Arenas Valero, funcionària de carrera del subgrup A1, amb \*NRP \*\*\*9304\*\*\*, secretària general, lloc de treball número 37090, subgrup A1, nivell competencial 30 i complement específic E050.

*Segon*

Nomenar María Amparo Pardo Martínez, funcionària de carrera del subgrup A2, amb \*NRP \*\*\*6151\*\*\*, cap del Servici de Personal, Gestió Econòmica i Pressupostària i Recaptació, lloc de treball número 37227, subgrup A2, nivell competencial 26 i complement específic E050.

El cessament en l'actual lloc de treball de les persones nomenades es produirà d'ofici el mateix dia en què es publique la present resolució en el *Diari Oficial de la Generalitat Valenciana*, i la presa de possessió en el nou destí es produirà l'endemà de la publicació de la present resolució en el *Diari Oficial de la Generalitat Valenciana*.

La publicació de la present resolució produirà els efectes de notificació, conforme al que es disposa en l'article 45.1.b) de la Llei 39/2015, d'1 d'octubre, del procediment administratiu comú de les administracions públiques.

Contra la present resolució que posa fi a la via administrativa es podrà interposar, potestativament, recurs de reposició davant el mateix òrgan que va dictar l'acte contra el qual es recorre, en el termini d'un mes comptat des de l'endemà de la publicació; o recurs contenciós administratiu davant els jutjats contenciosos administratius de València, o del domicili del demandant a elecció d'este, en el termini de dos mesos, a comptar de l'endemà de la seua publicació.

Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.

  

València, 10 d'octubre de 2024

Vicente Martínez Mus

Conseller de Medi Ambient, Infraestructures i Territori.